**David Beckham** (Leytonstone, London, 2. svibnja 1975.) je engleski nogometaš i jedan od najpoznatijih svjetskih sportaša. Igrač je Los Angeles Galaxyja u američkoj profesionalnoj nogometnoj ligi. Beckham je također engleski reprezentativac i bivši kapetan *Gordog Albiona*, na kojem ga je mjestu naslijedio John Terry.

David Beckham nije samo odličan nogometaš (1999. i 2001. je bio drugoplasirani u izboru FIFA-e za nogometaša godine) već je i svjetska modna ikona, jedno od najpoznatijih lica u svijetu i *brand* za koji se otimaju brojni proizvođači sportske opreme, kozmetike, naočala i drugih proizvoda. Beckham je, zajedno sa svojom suprugom Victorijom, bivšom članicom svojevremeno megapopularne pop-grupe Spice Girls, stalan gost tiskovina i elektronskih medija koji se bave poznatim ljudima te je općenito smatran jednom od najznačajnijih figura svjetskog *jet-seta*, i kao takav, značajan je dio popularne kulture, s brojnim pojavljivanjima u filmovima i TV emisijama.

Biografija
----------

David Beckham je debitirao u engleskoj Premier ligi u dresu Manchester Uniteda 1992. godine. U jedanaest sezona koliko je proveo u klubu, klub je osvojio ligu šest puta, FA kup dva puta, a 1999. su se Beckham i suigrači popeli na krov Europe, osvojivši u infarktnoj utakmici protiv Bayerna Ligu prvaka.

Zbog sukoba s trenerom Manchestera Alexom Fergusonom, a i zbog želje za novim izazovom, u ljeto 2003. Beckham potpisuje za Real Madrid, kao dio klupskog projekta *Los Galacticos*, koji je podrazumijevao dovođenje velikih zvijezda (osim Beckhama, koji je u klub došao posljednji, istaknuti članovi *Los Galacticosa* bili su Luis Figo, Zinedine Zidane i Ronaldo). Međutim, takva klupska politika nije donijela željeni uspjeh (osim onoga marketinškoga) te je Beckham tek u svojoj posljednjoj sezoni u Realu, 2006-07. osvojio španjolsko prvenstvo, pod vodstvom trenera Fabija Capella.

U siječnju 2007. Beckham je objavio da napušta Real Madrid i da će potpisati petogodišnji ugovor s američkom momčadi Los Angeles Galaxy. Procjenjuje se da će Beckham u pet godina igranja u Los Angelesu, što od ugovora, što od sponzorskih prava, zaraditi basnoslovnih 250 milijuna američkih dolara. Beckham bi tim ugovorom zaradio više nego svi igrači u ligi zajedno. Spektakularno predstavljen 13. srpnja 2007. i pozdravljen osobno od gradonačelnika Los Angelesa, David Beckham je započeo svoju *američku avanturu*. Dugo očekivani debi dogodio se 21. srpnja 2007. u prijateljskoj utakmici protiv Chelsea.

Reprezentacija
--------------

Beckham je dugogodišnji engleski reprezentativac i bivši kapetan nacionalne vrste, sudionik posljednjih pet velikih natjecanja (3 Svjetska i 2 Europska prvenstva), a najavio je da će se i dalje odazivati na pozive u reprezentaciju, bez obzira na činjenicu da sada igra u SAD. Posljednji reprezentativni nastup u eri izbornika McClarena zabilježio je 21. studenog 2007. u porazu od Hrvatske 2-3 na Wembleyju. Novi engleski izbornik Fabio Capello nije ga pozvao za prijateljski susret protiv Švicarske, iako nije isključio mogućnost da će Beckham u budućnosti ponovo biti pozvan u reprezentaciju. To se i dogodilo dana 26. ožujka 2008. kada je Beckham ubilježio jubilarni stoti nastup za reprezentaciju, u 1-0 porazu od Francuske u Parizu. Time je postao peti igrač u povijesti reprezentacije koji je zabilježio 100 ili više nastupa (ostala četvorica su Peter Shilton, Bobby Moore, Bobby Charlton i Billy Wright).

Vanjske veze
------------

***David Beckham*** na Wikimedijinoj ostavi

* Službena stranica
* David Beckham na sajtu Soccerbase  ()

| * p
* r
* u
Sastav Engleske  na  FIFA Svjetskom prvenstvu 1998. |
| --- |
| 1 Seaman • 2 Campbell • 3 Le Saux • 4 Ince • 5 Adams • 6 Southgate • 7 Beckham • 8 Batty • 9 Shearer (c) • 10 Sheringham • 11 McManaman • 12 Neville • 13 Martyn • 14 Anderton • 15 Merson • 16 Scholes • 17 Lee • 18 Keown • 19 L. Ferdinand • 20 Owen • 21 R. Ferdinand • 22 Flowers • Izbornik: Hoddle | Engleska |

| * p
* r
* u
Sastav Engleske  na  UEFA Euru 2000. |
| --- |
| 1 Seaman • 2 G. Neville • 3 P. Neville • 4 Campbell • 5 Adams • 6 Keown • 7 Beckham • 8 Scholes • 9 Shearer (c) • 10 Owen • 11 McManaman • 12 Southgate • 13 Martyn • 14 Ince • 15 Barry • 16 Gerrard • 17 Wise • 18 Barmby • 19 Heskey • 20 Phillips • 21 Fowler • 22 Wright • Izbornik: Keegan | Engleska |

| * p
* r
* u
Sastav Engleske  na  FIFA Svjetskom prvenstvu 2002. |
| --- |
| 1 Seaman • 2 Mills • 3 A. Cole • 4 Sinclair • 5 Ferdinand • 6 Campbell • 7 Beckham (c) • 8 Scholes • 9 Fowler • 10 Owen • 11 Heskey • 12 Brown • 13 Martyn • 14 Bridge • 15 Keown • 16 Southgate • 17 Sheringham • 18 Hargreaves • 19 J. Cole • 20 Vassell • 21 Butt • 22 James • 23 Dyer • Izbornik: Eriksson | Engleska |

| * p
* r
* u
Sastav Engleske  na  UEFA Euru 2004. |
| --- |
| 1 James • 2 G. Neville • 3 A. Cole • 4 Gerrard • 5 Terry • 6 Campbell • 7 Beckham (c) • 8 Scholes • 9 Rooney • 10 Owen • 11 Lampard • 12 Bridge • 13 Robinson • 14 P. Neville • 15 King • 16 Carragher • 17 Butt • 18 Hargreaves • 19 J. Cole • 20 Dyer • 21 Heskey • 22 Walker • 23 Vassell • Izbornik: Eriksson | Engleska |

| * p
* r
* u
Sastav Engleske  na  FIFA Svjetskom prvenstvu 2006. |
| --- |
| 1 Robinson • 2 Neville • 3 A. Cole • 4 Gerrard • 5 Ferdinand • 6 Terry • 7 Beckham (c) • 8 Lampard • 9 Rooney • 10 Owen • 11 J. Cole • 12 Campbell • 13 James • 14 Bridge • 15 Carragher • 16 Hargreaves • 17 Jenas • 18 Carrick • 19 Lennon • 20 Downing • 21 Crouch • 22 Carson • 23 Walcott • Izbornik: Eriksson | Engleska |